《观国趋庭为杨廷仪作》
明代·罗玘

映相皞下第，俗嫌良可嗤。郊祁乃齐名，谁今笑天私。

寓言木假乃，自诧三峰奇。儿子出头地，簿冗父不辞。

中允何可嫌，天固珍一枝。提刑异簿领，况复荆人师。

寝膳卑暑地，宁不蚤夜思。主鬯式新荷，乞身诿何欺。

冥心寄遐托，立判埙与篪。插羽当秋空，亸若长云垂。

朝发召公城，暮刷湘江湄。老怀北斗边，猛起三命龟。

阅兆楚燉熄，上堂宁馨儿。

作者简介：罗玘（1447年-1519年）字景鸣，号圭峰，学者称圭峰先生。江西南城睦安乡磁圭人。成化二十二年（1486年），乡试第一第二年考中进士，被选为庶吉士，授翰林院编修，进侍读。著有《圭峰文集》《续集》《类说》《圭峰奏议》等。